section_heading: Sukob s Hagotovom sektom
paragraph_text: Stigli su u grad Summerville i ondje čuli priču o tajanstvenoj dolini na sjeveru, dolini u kojoj nestaju ljudi. Walterovi prijatelji su poželjeli istražiti tu dolinu, i Walter, iako nesklon tome, je pošao s njima. U dolini su otkrili da dolina krije gradić Novi Salem, kojeg su utemeljili ljudi koji su 1692. pobjegli iz Salema u Massachusettsu pred progonima ljudi optuženih za vještičarenje. No njih trojica su u Novom Salemu okrili da su predci gradskih stanovnika doista bili vješci, te da su i njihovi potomci nastavili sa štovanjem demona zvanog Hagot. Stanovnici su ih zarobili, te odlučili čekati povoljan raspored zvijezda kako bi ih žrtvovali Hagotu.